มีเพศสัมพันกับเเฟนใส่ถุงยางทุกครั้งนะคะ ปจด.มาช้าค่ะ มาเดือนที่เเล้ววันที่ 1/11/65 หายวันที่ 05/11/65 วันนี้ 07/12/65 ปจด.ยังไม่มาเลยค่ะ ซื้อที่ตรวจมาเเล้วขึ้นขีดเดียวค่ะ มีโอกาสท้องมั้ยคะ
สวัสดีค่ะ การมีเพศสัมพันธ์ หากใส่ถุงยางอนามัยป้องกันทุกครั้ง โอกาสในการตั้งครรภ์ก็ถือว่ามีน้อยอยู่ แต่ก็ยังอาจมีโอกาสตั้งครรภ์ได้ อย่างไรก็ตาม หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์ค่ะ แต่หากวันที่ได้มีเพศสัมพันธ์ครั้งสุดท้าย จนถึงวันที่ตรวจหาการตั้งครรภ์ ยังไม่เกิน 14 วัน ก็อาจต้องตรวจซ้ำดูอีกครั้งเมื่อครบ 14 วันค่ะหากตรวจแล้วยังคงไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ